Бързо,лесно,безплатно - счетоводни съвети , уроци, статии , коментари: Анализ на кредитния портфейл на търговската банка. Кредитен риск\nI. Анализ и оценка на кредитния портфейл на банките\n1.Характеристика на кредита като обект на счетоводството и анализа в банките.\nКредитът е икономическа категория, позната още в дълбока древност. Самото му наименование произтича от латинското „credere”, което означава вяра, доверие, а „creditum”- заем, дълг. При дефинирането на кредита не съществува пълно единомислие между различните автори и школи. Така например според Х. Ректенвалд кредитът може да се разглежда като форма за придобиване на допълнителни средства, на допълнителна покупателна сила чрез временно ползване на чужди капитали. Нобениус определя кредита като доверие, което стои във връзка с едно обещание, чрез което едно лице срещу парични ценности се задължава да изпълни бъдещи плащания. За Ад. Вагнер кредитът представлява едно частно стопанско отношение или доброволно предоставяне и получаване на стопански блага между различни лица на основата на доверие на една от страните за по-късно удовлетворяване от друга страна. Рошер определя кредита като доброволно преотстъпено право за разпореждане с чужди блага срещу обещанието да се възстановят техните равностойности заедно с дължимите лихви. От изложение мисли за същността на кредита се вижда, че за едни автори на преден план излиза доверието – като основно проявление на кредита, за други той е механизъм за развитие на производствените възможности, за получаване на допълнителна производствена сила. Рошер пък въвежда и лихвата като неразделна част от кредита като негова цена и заменя елемента на доверието с елемента на обещанието. Някои икономисти считат, че кредитът възниква от бедността, от недостатъчността или ограничеността на имуществото и ресурсите. Други го разглеждат като разрушителен за икономиката, тъй като според тях за кредита се дължи лихва, която подкопава финансовото състояние на кредитополучателите. Кредитът е пряко свързан с доверие за възвръщаемост, което обаче е аргументирано въз основа на финансово-счетоводна информация за кредитополучателите, даваща достатъчно основание да се приеме, че има необходимата надеждност за връщането му. В условията на пазарна икономика само „доверие” не е достатъчно. Банките се ориентират към изграждането на механизми, свързани с обезпечаване и гаранции за възвръщаемостта на кредита. Не на последно място остава и получаването на блага или парични средства срещу обещанието за бъдещо връщане на предоставения паричен еквивалент и реализирането на доходи посредством лихвата. Същността на кредита като особена форма на движение на стойността намира обобщено проявление в изпълняваната от него функция във възпроизводствения процес. Конкретната икономическа основа, върху която се търси възникването и развитието на кредитните отношения, е кръгооборотът на капитала и общественото разделение на труда. На първия етап от кръгооборота на капитала кредитът в неговата прична форма преминава в средства за производство. На втория етап – в самия процес на производството се създава готовия продукт – стоката. Именно тук производствената форма преминава в стокова и към стойността на средствата за производство се прибавя новата създадена стойност – стоката. Третият етап обхваща реализацията на готовата продукция. Тук стоковата форма преминава в парична, т.е. връща се в своята първоначална изходна позиция, но с определени количествени промени, получени под формата на чист доход. Следователно са придобити източници за нови средства на производство.\nВ процеса на движение на основния капитал се освобождават ресурси. Както е известно, средствата на труда (дълготрайните активи) се използват в производствения процес продължително време, вследствие на което тяхната стойност се пренася на части в стойността на произвежданата продукция – стоки, услуги. При продажбата на готовия продукт и преминаването му в парична форма става постепенно възстановянане на стойността на основните капитали и реализиране на допълнителни парични средства. Предприятията биха могли да ги използват за придобиване на нови средства на труда, с които да заменят морално и физически изхабените и да увеличат производствените си възможности. Това е обусловено от по-високите темпове на възпроизводство в сравнение с придобитите възможности за самофинансиране. Следователно един от начините за своевременно внедряване на научно-техническите постижения в производството е кредитирането на икономическите единици. Ако изключим съществуването на кредита като форма на външно финансиране, е необходимо да приемем, че внедряването на научно-техническите достижения ще се извършва, когато отделните предприятия натрупат собствен капитал в необходимия размер. Естествено до настъпването на този момент за тях ще бъде характерна ниска конкурентноспособност и недостатъчно успешна реализация на вътрешния и външния пазар.\nС възприемането на кръгооборота на капитала като икономическа основа за възникването и развитието на кредитните отношения става необходимо проследяването на присъщите му колебания и неравномерности в различните икономически единици и отрасли. Те се изразяват в освобождаването на парични ресурси на едно място и търсенето на такива на друго място. Многообразие от аналогични колебания се наблюдават и в движението на оборотните капитали (краткотрайните активи). Така например различните стоки се отличават с различно времетраене на производството, при някои е дни, а при други месеци. Следователно при производителите, за които всеки ден не се получават парични постъпления от реализация на продукцията поради относително по-продължителния производствен процес, възниква необходимостта от кредит. Този кредитен ресурс ще послужи за покриване на направени и предстоящи разходи по производство.\nПри по-детайлно анализиране на оборота на краткотрайните активи се откриват и разлики във времето на обращение на отделните стоки. Едни са бързо реализируеми, при други реализацията изисква по-продължителен период от време. Това може да възникне поради отдалеченост на мястото на производство от мястото на потребление. Тази отдалеченост от пазара увеличава времето на обращението и с цел поддържане на непрекъснатостта на производствения процес се налага ползването на кредит от страна на производителите. С посочването на сезонния характер на някои стоки и услуги се дава възможност за проследяване и на колебанията във връзка със сезонната реализация на изделията от тези отрасли. При тях разходите, направени в периода от една реализация до следващата, могат да се покрият за сметка на парични средства, получени под формата на кредити.\nПосочените аргументи дават основание да се направи изводът, че кредитът не възниква от бедността на кредитоискателя, а поради това, че се прояванат колебания и неравномерности в кръгооборота на капитала, резултат от които е появата на недостиг на собствени ресурси в едни отрасли и производства и освобождаване на такива при други производители. Следователно в кръгооборота на капитала и общественото разделение на труда се поражда обективната необходимост от възникване на кредитни отношения.\nКредитирането е основната дейност на търговските банки. Двоякостта на кредитния процес дава възможност за мобилизиране на свободните парични средства на предприятията, банките, бюджетната система и други и за последващото им предоставяне за ползване под формата на кредит. Посредством кредита банките „препродават” чужди парични средства, печелейки от разликата в „цената”.\nПри изследването на същността на кредита е необходимо да се посочи мястото му в съвкупността от многообразните банкови операции. Както е известно, банковите операции биват пасивни, активни и посреднически. Предоставянето на кредити от търговските банки са активни банкови операции и като такива те се проявяват в актива на баланса на търговските банки. Предпоставка за съществуването им са пасивните банкови операции , свързани с формирането на собствения капитал и привличането на временно свободни парични средства в банките, т.е. посредством активните банкови операции, в т.ч. кредита, се използват акумулираните пасиви с цел получаването на доходи. Кредитите заемат най-голям дял в актива на банките. В развитите страни този дял е около 50-60 %.\nСъщността на кредита може да бъде изразена като преотстъпване от търговската банка кредитор в полза на кредитополучателя на права върху определен паричен ресурс. Заедно с предаването на тези права се наблюдава и прехвърлянето на редица задължения и отговорности, заложени в условията по кредитната сделка. Така например преотстъпването е винаги за определен срок и при определени изисквания за надеждност, възвръщаемост и доходност. Всъщност смисълът на кредитната сделка е генериране на приход за банката кредитор. Тези приходи се отразяват пряко върху цялостния финансов резултат на търговската банка. Кредитният процес – елемент на активните банкови операции, генерира основна част от приходите на търговските банки, но също така крие и големи рискове за тях. Ето защо този процес поражда необходимостта от счетоводна информация с оглед ефективното му управление и проследяване на влиянието му върху финансовия резултат на банката. Процесът на кредитиране и произтичащите от него счетоводни задачи са свързани с редица сериозни икономически показатели като възвръщаемостта, рисковете, ликвидността, капиталовата адекватност, рентабилността и др. Проявлението на кредита се възприема като обективно обособен икономически регулатор, насочващ освободените парични ресурси от едни отрасли и производства към други отрасли и производства, в които има недостиг на такива. Това проявление и съществуване на кредита във възпроизводствения процес неминуемо го прави обект на контрол от системата на счетоводната отчетност.\nЗа точно структуриране на кредитния портфейл и повишаване ефективността на кредитните анализи е необходимо вярното класифициране на предоставените кредити от банките.\nЕдин от най-широко възприетите критерии за класификация е според степента на обезпеченост. Така стуктурирани кредитите могат да се разделят на:\n- необезпечени кредити- такива са обикновено краткосрочните кредити. Общоприето е те да се предоставят на кредитополучатели с добра репутация, стабилно финансово положение, високо равнище на печалба и добър управленски персонал. Понякога този вид кредити се определя като кредити на доверие, доколкото се предоставя на такава основа. Разбира се, доверието не е водещият мотив при предоставянето им. Обикновено такива заеми се предоставят на банкови клиенти, които имат добра кредитоспособност. Следва да се посочи, че съвременните теории разглеждат гаранциите по сигурните кредити като нещо допълнително. За водещ мотив се счита ще успее ли предприятието с помощта на кредитния ресурс да генерира доходи и да осигури нормалната му възвръщаемост;\n- обезпечени кредити – покрити кредити, които се предоставят срещу вещни обезпечения и гаранции. Причината да се иска обезпечение е желанието на банката да намали риска от непогасяване на заема, като при необходимост пристъпи към продажба на заложеното обезпечение. При обезпечените кредити е много важно да се изгради вътрешна класификация, която да отчита степента на обезпеченост и ликвидността на обезпечениетот. В тази насока може да се използва широко разпространеният в междубанковата практика модел за оценка степента на обезпеченост на кредитите с автори Avery и Hanweck.\nСпоред целта или предназначението им и икономическите потребности на обществото кредитите биват:\n- непроизводствени – потребителски или консумативни кредити;\n- кредити с производствено предназначение;\n- кредити за оборотни средства, нужди или капитали;\n- кредити по вноса и др.\nОт финансово аналитична гледна точка е необходимо по-нататъшно детайлизиране на кредитите с производствено предназначение в зависимост от сферата на производство. Значимостта на тази класификация се определя от възможностите, които дава, за проследяването на разширяването на възпроизводството посредством кредитирането на отделни сфери, сектори и отрасли на икономиката – промишленост, селско стопанство, търговия и т.н.\nДруг белег, въз основа на който могат да се разграничат и характеризират банковите кредити, е фазата на възпроизводствения процес, която обслужват. От тази гледна точка кредитите биват:\n- кредити, които обслужват закупуването на суровини и материали, поддържането на запаси, изплащането на производственит разходи и др;\n- кредити, които обслужват запасите в готова продукция и тяхната реализация.\nСледващо разграничаване може да се направи според размера на предоставения кредит. Според този критерии те биват: малки, средни и големи. С изключение на големите кредити, чийто размер е нормативно регламентиран, тази класификация е много условна, въпреки че може да се приложи от позиция на конкретна търговска банка и следователно да се използва за счетоводно аналитични цели.\nАко като критерий се възприеме евентуалната свързаност на кредитополучателя с банката, се разграничават вътрешни и външни кредит.\n- категория „А” или „1” – незначителен, почти нулев риск – това са кредити, предоставяни на правителствени организации, т.нар. „кредити на национално ниво”;\n- категория „Б” или „2” – нормален търговски риск – кредити, предоставяни на клиенти с добра репутация и стабилно финансово състояние;\n- категория „В” или „3” – кредити предоставяни на клиенти, склонни да отсрочат плащанията;\n- категория „Г” или „4” – значителен или висок риск – кредити, предоставяни на клиенти, чиято финансова нестабилност е известна или се предполага, че я има;\n- категория „Д” или „5” – неприемлив риск – неприемливо слаби във финансово отношение клиенти, т.е. кридити от вида „А” и „Б” са тези с риск до минимална степен, кредити от вида „В” и „Г” са с риск , по-висок от средния, кредити от вида „Д” са с неприемлив риск.\nКато специфични кредити, при които вземат участие няколко банки с оглед намаляването на кредитния риск, могат да се посочат консорциалните и паралелните кредити.\nКонсорциалните кредити се налагат, когато една банка не може или не желае сама да предостави съответните кредитни ресурси поради твърде големия им размер и свързаните с него рискове. Консорциумите се образуват от няколко банки, които избират една от тях за водеща преговорите с клиента кредитоискател и ръководеща консорциума. Предварително между търговските банки – участнички в консорциума, се съгласува еднна кредитна политика, която се следва от водещата преговорите банка. Когато същата постигне съгласие с кредитоискателя, акумулира средствата от отделните банки за последващото предоставяне.\nПо своята същност консорциалните кредити много приличат на паралелния кредит, с тази разлика, че при паралелния кредит всяка банка поотделно води преговори с предприятието кредитоискател, след което се съгласува единна кредитна политика спрямо клиента и се сключва кредитният договор. Всяка банка самостоятелно предоставя падащата й се част при паралелния кредит за разлика от консорциалния, при който това прави ръководещата банка. Консорциалните кредити са ефективни от гледна точка на разпределението на кредитния риск между банките участнички в консорциума, освен това този вид кредити дават възможност за провеждането на по-ефективен контрол върху правилното и целесъобразно изразходване на кредитния ресурс. Това е наложило широкото им приложение в западноевропейските банки.\nЗа счетоводни цели може да бъде направена и класификация в зависимост от това в какъв вид валута се предоставя кредитът с оглед на съответните счетоводни сметки, по които същият ще намери отражение – в съответната валута.\nАко за база се възприеме срочната възвръщаемост по кредита, може да се направи и класификация за родовни и просрочени кридити. Разликите в характера на тези две групи кредити води и до спицифики в механизма на отразяването им.\n2.Счетоводсвото като източник на информация за анализиране и оценяване на кредитния портфейл на банките.\nКато най-важни задачи на счетоводната отчетност за ефективното оценяване, анализиране и управление на кредитния портфейл на банките са:\n1. създаване на ефективен механизъм за нормалното протичане на процеса на кредитиране.\n2. осигуряване на необходимата и достатъчна по обем и точна по структура текуща информация за състоянието и изменението в кредитните взаимоотношения.\n3. осигуряване на необходима и достатъчна информация за финансовото състояние на кредитоискателите, за резултатите от дейността им, усвояването и погасяването на кредитни ресурси; съществуващия и прогнозирания кредитен риск; оценката и ликвидността на обезпечението.\n4. осигуряване на информация за обема и срочността на привлечените средства в търговските банки като предпоставка за кредитните операции.\n5. осигуряване на информация за структурата на активите на търговската банка и разкриване на относителния дял на предоставените кредити по размери, срокове, сектори и отрасли на икономиката и материална обезпеченост.\n6. осигуряване на информация за възвръщаемостта, рисковостта и доходността от кредитните операции на търговските банки.\nОсигуряването на информация за привлечените средства и активите на ТБ е предпоставка за усъвършенстване на стандартизацията на кредитния процес посредством ясното и точно фиксиране на оптималното съотношение между привлечените депозити и предоставените кредити. Така се осигурява и необходимата информация за генерално обобщаване и анализиране на кредитната дейност и обвързването й със значимите икономически показатели за ликвидността, рентабилността, капиталовата адекватност. Информация за възвръщаемостта, рисковостта и доходността от кредитните операции е изходна база за разрешаване на редица проблеми, свързани с ценообразуване на кредитите. Тази информация в прогностичен вид е от първостепенно значение за кредитното планиране и вземане на адекватни решения за кредитните предложения.\nС осигуряването на информация за състоянието и изменението в кредитните взаимоотношения и финансовото състояние на кредитополучателя, обезпечението и кредитния риск се предоставят и необходимите данни за усъвършенстването на модела за оценяване на кредитните предложения, извеждането на редица аналитични показатели за финансовото състояние на кредитополучателя, анализ на паричния поток и цялостно реализиране на предложенията за усъвършенстване методите за управление на кредитния портфейл.\nСъздаването на ефективен механизъм за нормално протичане на процеса на кредитиране предполага пълна взаимообвързаност между кредитната политика и възприетия счетоводен модел в банката. Съответсвеност на счетоводния отдел, занимаващ се с кредитните операции, със структурата на кредитния отдел, както и редица изисквания към качеството и уменията на персонала, към определянето на правата и отговорностите му.\nС решаването на предложените пет основни задачи ще се осигури и счетоводната информационна база за реализиране на четирите групи процедури по управление на кредитния риск – предотвратяването, компенсирането, прехвърлянето и текущото му контролиране.\nРешаването на тези задачи се затруднява от многообразието на информационните потоци при кредитните операции. Това налага формирането и структурирането им по видове кредити и кредитополучатели, по размери на предоставените кредити, по моменти на издължаването или евентуалното им просрочване, както и събирането на начислените от търговската банка лихви. Необходимо е счетоводната отчетност на банката да представи информация за размера на предоставения кредит на всеки банков клиент, систематизирана съобразно различни критерии, като например:\n· според срока на кредита – краткосрочен (със срок до една година), дългосрочен (със срок над една година) или просрочен е предоставения кредит;\n· от гледна точка на обезпечеността – обезпечен или необезпечен е предоставения кредит; каква е степента на обезпеченост и степента на ликвидност на обезпечението;\n· в зависимост от предназначението – кредит за текущи нужди, потребителски кредит, инвестиционен кредит, разчетни кредити и др;\n· в зависимост от сектора и отрасловата принадлежност на кредитополучателя и т.н.;\nЗа да изпълни своето предназначение, тази счетоводна информация е необходимо да отговаря на изискването за достоверност. Последното може да се осигури чрез прецизен контрол на входящия информационен поток, посредством който счетоводната система се информира, надежден текущ контрол в процеса на създаването на счетоводната информация от тази система и ефективен последващ контрол върху изходящата информация, която тя вече е създала. При наличието на тези ограничители банковата счетоводна отчетност при кредтните операции може да се приеме като система, чиято роля в управлението на кредтната дейност на търговската банка е голяма. Ролята на счетоводството при кредитните операции може да се представи в две направления:\n- Ролята на счетоводството при кредитните операции за ефективното оценяване, анализиране и управление на кредитните ресурси.\n- Ролята на счетоводството при кредитните операции за ефективното оценяване,анализиране и управление на риска по тях.\nПо отношение на първото направление – ролята на счетоводството се изразява във възможността, която дава за актуални кредитни решения и при това в достижими величини. Това включва представените данни за осъществяване на добър анализ на кредитните ресурси като цяло (т.нар. кредитен портфейл). Тези данни се съдържат в счетоводните сметки за предоставените кредити. Ето защо от голямо значение е възприемането на правила и изисквания за отразяването на кредитите по конкретни счетоводни сметки, както и правила за аналитичното им отчитане по редица критерии (по видове кредити, по срокове, по големина, по секторна и отраслова принадлежност, по форми на материална обезпеченост и т.н. ). Необходимо е и разработването на конкретни правила за отчитането на някои специфични кредити – големи кредити, кредити на свързани лица. С разработването и възприемането на предложените правила ще се повишат съдържателността и полезността на информацията в синтетичен и аналитичен вид. Така например при анализа на кредитния портфейл за база данни се използва счетоводната информация в синтетичен вид. Аналитичното структуриране на информацията от заемните сметки пък представлява добра информационна база за проследяване на кредитните ресурси по сектори на икономиката и отделни видове кредити и кредитополучатели. Счетоводната информация в синтетичен и аналитичен вид е изходна база за изготвянето на пълно кредитно досие на всеки клиент – кредитополучател. Стриктното водене на кредитните досиета и своевременното отразяване на всички настъпили промени у контрагента са фактор с първостепенна значимост за ефективното функциониране на кредитния процес. Самата система за изготвяне и съхранение на кредитните досиета следва да бъде съобразена със структурата н акредитния отдел. Централизираната структура на отдела предполага и централизирано водене на досиетата, децентрализираната структура изисква и аналогична система за водене на кредитните досиета.\nЕдна от необходимите предпоставки за изготвянето на кредитните досиета е счетоводната информация, а същевременно те са изходен пункт за анализиране и оценяване кредитоспособността на кредитоискателите, прогнозиране и управление на кредитния риск. Последното още веднъж потвърждава взаимовръзката и взаимозависимостта между процеса на кредитиране, кредитния анализ, оценката на риска и счетоводната отчетност като фактор и необходима база за ефективното им управление. Посочената взаимообусловеност може да се илюстрира със следващата схема.(Схема 1).\nСхема 1. Връзка между счетоводната информация, кредитните досиета и анализите за управление на кредитния риск\nСчетоводна информационна база\n1.Информация от синтетичните счетоводни сметки за предоставените кредити по отделни предприятия.\n2.Информация от аналитичните счетоводни сметки за предоставените кредити на предприятията:\n- по видове и рисковост;\n- по срокове и размери;\n- по секторна, както и отраслова принадлежност на кредитополучателя;\n- по степен на материална обезпеченост;\n- по лихвени условия.\n3.Информация от счетоводните сметки за краткосрочните кредити на предприятия по клиенти, както и от задбалансовите сметки за проследяване на изписаните, но непогасени кредити.\n4.Информация от счетоводните сметки за специфичните резерви по предоставените кредити на предприятия с аналитично детайлизиране по клиенти.\n5. Информация от задбалансовите счетоводни сметки за отчитане на предоставените обезпечения от предприятията кредитополучатели с аналитично проследяване:\n- по вид на обезпечениете;\n- по степен на ликвидност;\n- по място, където се намират;\n- по левова равностойност и евентуалнипромени в дадената оценка.\n6.Информация от счетоводните сметки за отчитане на приходите от лихви и такси от предоставените кредити на предприятията с диверсифициране по клиенти.\n7.Счетоводни справки за промени в лихвените проценти, просрочени плащания по главницата и дължимите лихви и периодичната преоценка на валутните кредити.\n8.Счетоводни отчети на предприятието кредитополучател и евентуалния гарант.\n9.Одиторски доклади за финансовото състояние на предприятието кредитополучател и евентуалния гарант.\n10.Финансови прогнози по счетоводни данни за бъдещите резултати от дейността на кредитополучателя.\nКредитен анализ и управление на кредитния риск\n1.Анализ на финансовите показатели на предприятието кредитополучател и проследяване тенденциите на развитието им във времето.\n2.Анализ на паричните потоци на предприятието кредитополучател и проследяване на тенденциите на развитието им във времето.\n3.Оценка на риска по кредитното мероприятие и възприемане на адекватни методи за управлението му.\n4.Изготвяне на доклади за финансовото състояние на клиента:\n- анализиране на кредитната му експозиция и настъпилите промени в нея;\n- съществуващи проблеми с възвръщаемостта на кредита;\n- състоянието на обезпечението по кредита;\n- оценка на риска по кредита и прогнози за бъдещото му развитие.\n5.Анализиране размера и степента на достатъчност на специфичните резерви по отделни клиенти, по отрасли и проследяване на тези тенденции във времето.\n6.Изготвяне на обобщена оценка за състоянието на кредитния портфейл по отрасли.\n7.Съпоставяне на предоставените кредити с възприетите кредитни лимити и представяне на доклади за евентуално превишаване на лимитите по отрасли и отделни кредитополучатели.\n8.Анализиране на възприетата кредитна политика по отношение управлението на кредитния риск по отрасли и коригирането й в проблемнитеаспекти.\nСчетоводната информация е и база за проследяване, анализ и класифициране на приходите от кредитната дейност на банките под формата на лихви, такси и др. Последното е особено важно при изследването на доходността от предоставените ресурси. Счетоводната информация за разходите по кредитите като цяло, по отделни сектори на икономиката и по отделни видове има голяма роля за анализа на рентабилността на кредитната дейност на банките. Това поражда необходимостта от разработването на цялостна методика за калкулиране на разходите по кредитните операции на търговските банки и съпоставянето им с приходите от тях. Предпоставка за разработването на такава методика е възприемането на конкретен способ за отразяването на разходите по кредитните операции на банките. В банковата теория и практика се използват три метода за разпределение на разходите:\n- методът на прякото разпределение;\n- методът на едновременното управление;\n- постъпателен метод на разпределение.\nПри метода на прякото разпределение на разходите се включват само преките и напълно се изключват общите управленски разходи. При вземането на решения относно кредитната си политика много банки прилагат този метод. Според Sherman J. Maisel изключването на административно-управленските разходи се оправдава с обстоятелството, че те не влияят пряко върху специфичната финансова дейност на банките.\nМетодът на едновременното управление отчита само специфичните за банковата дейност разходи в редица уравнения, които имат за цел разпределянето им между отделите на банката. Този метод е много труден за прилагане поради голямата му обвързаност сос сложни математически операции.\nПрилагането на постъпателния метод е свързано с точното разграничаване на дейностите, извършвани от съответния банков отдел, като разпределението се осъществява според броя на услугите от всеки отдел. Това дава възможност да се изключи взаимодействието между отделите.\nЗа набавянето на счетоводната информация и калкулирането на разходите по кредитните операции на търговските банки е препоръчително прилагането на комбиниран подход при отчитането им. За ръзпределението на преките разходи да се използва директният метод, а за непреките – постъпателният метод.\nПо отношение на втория параметър – ролята на счетоводството при кредитните операции за ефективно оценяване, анализиране и управление на риска, по тях се отбелязва, че информацията, създавана от системата на счетоводната отчетност, дава големи възможности за намаляване и следователно ефективно управление на риска по кредитните операции. Последното беше представено в схемата, проследяваща връзката между счетоводната информация, кредитните досиета и анализите за управление на кредитния риск. За осигуряването на такава информация се предлага разработването на конкретни правила за задбалансово отчитане на обезпеченията по предоставените кредити, които да съдържат изисквания към качествата на обезпеченията по вид, обем, степен на ликвидност, място на съхранение. Целесъобразно е и приемането на специални правила за класифициране и отчитане на просрочените кредити. От гледна точка на влиянието на кредитната дейност върху ликвидността на банките е полезно разработването на система от процедури и мерки за отписване на просрочените задължения или пренасяне на рисковата експозиция в по-нискорискова група при настъпването на съответните предпоставки. От първостепенно значение е и разработването на правила за сформирането и отчитането на специфичните резерви по кредитите, действащи като регулатор на кредитния риск.\nСчетоводната информация е носител на такива данни, които помагат не самоцелното проследяване на поетия от банката риск за текущия период, а неговото обвързване и анализиране с предходни отчетни периоди. Това е добра възможност за едно прецизно историческо изследване на нивото на риска и установяване на закономерности в неговите промени. Богата информация за целите на този анализ се съдържа в сметките за изписаните непогасени кредити, сметките за специфичните резерви, сметките за обезпеченията по кредитите. Така например, ако счетоводните данни показват малък лаг между провизиите и изписаните несъбираеми кредити, това е знак за рецесия, за влошени икономически условия. Подобно изследване на съотношението провизии и изписани несъбираеми кредити е правено във Великобритания и като резултат от него се посочва, че в условията на рецесия провизиите по кредитите растат. В британската кредитна отчетна система счетоводната информация се използва за анализиране на провизиите по сектори на икономиката. Определени са 22 сектора – частен, финансов, обслужване, услуги и др. След анализиране на рисковия компонент по всеки един кредит се формира средният рисков компонент за отрасъла. Следователно по косвен път счетоводната информация съдейства за обвързване на кредитната дейност на търговските банки със значими макроикономически фактори. Това е изключително важно за прогнозирането и управлението на общия риск, съдържащ се в цикличността на икономиката, тъй като търговската банка не действа изолирано, а е в среда, в която действат и редица други икономически агенти, среда, която крие определени рискове и неизвестности и за елиминирането или редуцирането на негативното им въздействие са необходими управленски решения.\nВ банковия сметкоплан кредитите са обхванати и систематизирани в счетоводни сметки към групи 23 „Дългосрочни кредити и вземания” и 53 „Краткосрочни кредити и вземания”. При изграждането на аналитичната структура към тези сметки от тези групи се използват следните аналитични признаци:\n- личност на кредитополучателя;\n- видът на валутата, в която е разрешен заемът;\n- секторната и отраслова принадлежност на кредитополучателя;\n- какво лице (местно или чуждестранно) е кредитополучателят по силата на действащото законодателство;\n- оригинален срок – срокът, за който е разрешен кредитът;\n- остатъчен срок – срокът до падежа на кредита;\n- лихвени условия по кредита;\n- степен на обезпеченост и ликвидност на обезпечението;\n- степен на риск по кредита;\n- договорени междинни срокове за погасяване на кредита;\n- погасителни вноски;\n- цел на кредита;\n- капитализация на лихвите по кредита;\n- други условия, посочени в кредитния договор.\nТака представените аналитични признаци осигуряват добри информационни възможности за:\n1. Изготвянето на редица извлечения и справки за кредитите с настъпващ падеж.\n2. Обобщения и анализи, с които е възможно да се проследи и проконтролира дейността на съответните кредитни инспектори, отговорни за администрирането на кредитния ресурс.\n3. Структуриране на просрочените кредити в отделна счетоводна позиция.\n4. Изследване на взаимовръзката между рисковия компонент по кредита и класа на обезпечението.\n5. Разкриване на налични концентрции на кредити в определени отрасли, региони и клиенти и съпоставянето им с нормативните разпоредби, цели и задачи на търговската банка.\n6. Предприемане на адекватни корекции с цел по-ефективно разпределение на кредитния портфейл.\nТази информация дава и големи възможности за анализиране на особено значимата за търговската банка връзка между депозити и кредити с оглед анализа на рентабилността и определяне на ефективността от възприетата банкова политика. С нейна помощ се създават условия за изготвянето на редица важни отчети в търговските банки, следователно тя притежава качеството необходимост и достатъчност.\nИнформацията от аналитичната отчетност е изходна база за изготвянето на много важни регистри в търговските банки. Така например информацията от аналитичните признаци относно личността на кредитополучателя, секторната и отрасловата му принадлежност и неговия статут съгласно действащото законодателство е необходима за поддържането и акумулирането на клиентската картотека на банката. Връзката между аналитичната сметка и клиентската картотека се осъществява изключително лесно посредством клиентския номер на кредитополучателя, включен в аналитичната структура на сметката. Информацията от аналитичните признаци за вида на валутата, в който е разрешен кредитът, оригиналния и остатъчния му срок, лихвените условия по него, наличността и вида на обезпечението, степента на риска, евентуално договорените междинни срокове за погасяването на кредита, размера на погасителните вноски, целта на кредита, както и всички други условия, заложени в кредитния договор и приложени като специфични аналитични признаци, се използва за изготвянето, поддържането и актуализирането на Регистъра на представените заеми, който е основен реквизит, съхраняващ информацията за кредитната дейност на търговската банка.\n3.Процедури и показатели за анализа и оценката на качеството на кредитния портфейл на банките.\nОсновен източник на информация за анализа и оценката на кредитния портфейл на банките е създадена счетоводна информация за:\n§ Предоставените кредити;\n§ Погасените кредити;\n§ Фактическия размер на предоставените кредити към определен момент;\n§ Договорените кредити, които все още не са предоставени;\n§ Обезпеченията по предоставените кредити;\n§ Получените приходи от лихви от предоставените кредит.\nНачинът на получаване на тази информация е представен в Таблица 1.\nИнформационни източници за анализ и оценка на качеството на кредитния портфейл в банките\nИнформационен източник за анализ и оценка на кредитния портфейл\n1.Информация за предоставените кредити\nДебитните обороти по сметките за предоставените заеми в банките\n2.Информация за погасените кредити\nКредитните обороти по сметките за предоставени заеми в банките\n3.Информация за фактическия размер на предоставените кредити към определен момент\nДебитните салда по сметките за предоставените заеми в банките\n4.Информация за договорените кредити, които все още не са предоставени\nКредитните салда по сметките, от подгрупа 925 "Задбалансови ангажименти"\n5.Информация за обезпеченията по предоставените кредити\nДебитните салда по сметките от група 91 "Чужди активи, получени като обезпечение"и някои сметки от група 94 "Условни вземания"\n6.Информация за получените приходи от лихви от предоставените кредити\nКредитните обороти по сметките от подгрупа 721 "Приходи от лихви"\nОсновните процедури при анализирането и оценяването на кредитния портфейл на банките са:\n1. Процедури по проверка на правилното оформяне на кредитните досиета – обхващат проверка на наличието на пълна документална обоснованост на кредитните операции във връзка с договарянето, разрешаването, обезпечаването, предоставянето и погасяването на кредитния портфейл.\n2. Процедури по проверка на прекласифицирането и преструктурирането на кредитния портфейл.\n3. Процедури по проверка на обезпечеността на кредитите – обхващат проверки на наличността на обезпеченията, както и вида, характера и ликвидността на тези обезпечения, вписването и застраховането им по установения нормативен и вътрешнобанков ред.\n4. Процедури по проверка на вътрешните кредити – обхващат проверки за спазване на нормативните изисквания и ограничения за вътрешните кредити.\n5. Процедури по проверка на големите кредитни експозиции – обхващат процедури по разкриване, оценяване и анализиране на големи кредитни експозиции, както и проверки за спазването на нормативните изисквания за големите експозиции на банките.\n6. Процедури за анализ на структурата и динамиката на кредитния портфейл – обхваща процедури за анализиране на кредитите по размери, матуритет, сектори, отрасли и резидентност на кредитополучателите.\n7. Процедури по оценяване и анализиране на наличието и достатъчността на провизиите по предоставените кредити – обхваща процедури за оценка на спазването на нормативните изисквания за провизираност, както и оценяването на достатъчността на провизиите съобразно поетия от банката кредитен риск.\nОценяването и анализирането на качеството на кредитния портфейл може да се осъществи в три направления:\n1. Изследване на структурата на кредитния портфейл.\n2. Извеждане на показатели за качеството на кредитния портфейл.\n3. Анализиране на задбалансовия кредитен риск.\nПри изследването на структурата на кредитния портфейл се разкрива склонността на банката като цяло да поеме рискове (рисковият й профил). Чрез това направление на анализа може да се проследят нивото и тенденцията на кредитния риск и да се направят реалистични прогнози за влиянието му върху доходността, капиталовата позиция и ликвидността на банката в статичен и динамичен аспект.\nСтруктурният анализ на кредитния портфейл включва следните процедури:\n- разкриване на относителния дял на кредитите в общия обем на банковите активи.\n- Структуриране на кредитите според сферата на функциониране и отрасловата принадлежност на кредитополучателя и определяне на относителния им дял в общия обем на кредитния портфейл.\nСтруктурният анализ за разкриване на относителния дял на кредитите в общия обем на активите на банката допринася за определяне на нивото на кредитния риск чрез сравняване с международно възприетите норми и практики.\nЧрез анализиране на сферата на функциониране на отрасловата принадлежност на кредитоискателя се подобрява възможността за управление на кредитния портфейл посредством пренасочване на кредитни ресурси от една в друга сфера на икономиката, от един в друг отрасъл. Последното се възприема като възможност за оптимизиране на управленските решения.\nИзвеждането на показатели за качеството на кредитния портфейл е свързано с класифицирането на кредитите по степен на риск, като при това се постига тясно обвързване със степента им на обезпеченост и ликвидността на обезпеченията по тях. На тази основа е възможно изчисляване на съотношения за проблемни кредити и съотношения за класифицираните кредити.\nСъотношението за проблемните кредити може да се изведе, като се намери относителния дял на брутната стойност на кредитите с просрочия от всички брутни активи на банката (активи преди провизиране).\nСъотношението за клисифицираните кредити може да се представи като относителния дял на всички класифицирани кредити от брутните активи на банката (активи преди провизиране).\nЗа постигане на по-точни резултати от този анализ е препоръчително да се проследят нивата и тенденциите във времето на двете съотношения. Последните са носители на информация за равнището на поетия от банката кредитен риск.\nПри следващите стъпки от анализа на качеството на кредитния портфейл трябва да се дефинират факторите, даващи отражение върху нивата и промените в посочените съотношения. Например – състав и структура на проблемните кредити, влияния, породени от секторни и отраслови концентрации на кредитни ресурси, концентрации по отделни клиенти, вътрешни кредити и т.н.\nВъв връзка с анализа на качеството на кредитния портфейл е необходимо да се обърне особено внимание на отделните класификационни групи. Предоставените кредити се класифицират в рискови групи в зависимост от възможностите на кредитополучателите да обслужат коректно задълженията си към банката. За целите на анализа трябва да се изведат съотношения, които да разкрият дела на отделните класификационни групи в общия кредитен портфейл на банката, както и да се проследи прекласифицирането (т.нар. мигриране) на кредитни ресурси. На тази база е необходимо разкриването на тенденциите – подобряване или влошаване на качеството на кредитния портфейл, и обвързването им с евентуални промени в ръста на предоставения кредитен ресурс, както и отписването или преструктурирането на кредити.\nПри анализа на качеството на кредитния портфейл е особено внимание трябва да се провери адекватността на провизиите, като се имат предвид нивото и тенденциите при проблемните кредити и нормативните изисквания в страната относно оценяването и класифицирането на рисковите експозиции и формиране на провизии за загуби от обезценки.\nАнализирането на задбалансовия кредитен риск включва процедури, аналогични на тези при анализа на качестовото на кредитния портфейл. Необходимо е разкриването на обема и тенденциите на класифицираните задбалансови ангажименти. При констатирането на промени трябва да се потърсят причините за тях. Най-важната част от анализа е разкриването на адекватността на провизиите (степента на тяхната достатъчност) съобразно рисковия профил на банката. Последното може да се постигне чрез извеждане на съотношението между провизиите за условни задължения и всичките условни задължения, поети от банката.\nЧрез надеждно анализиране на качеството на кредитния портфейл на база фактическото и прогностичното състояние е възможно постигането на по-ефективно управление на кредитния риск в банковата система. Именно към това са насочени и съвременните тенденции в банковия мениджмънт. Целта е развитието на такива отчетни, контролни и управленски методи, чрез които да става възможно почти мигновенно (незабавно) реагиране на пазарните промени. Така например на организирания в края на 2003г. семинар на тема „Банков надзор според Базелския акорд II” от Deutsche Bundesbank, Франкфурт на Майн, Германия, се обръща специално внимание на вътрешните методи за оценка на риска VAR Models и поддържащите ги стрес тестове. Тези подходи се считат за най-съществените нововъведения в областта на управлението на пазарния риск, както вече беше посочено. Методите се основават върху вътрешнобанкова оценка на ключовите компоненти на кредитния риск – вероятност от неизпълнение PD, експозиция към загуба от неизпълнение LGD, матуритет M, размер, оборотна кредитополучателя S. Стрес тестът използва редица техники за установяване на влиянието върху банковия портфейл на крупни промени в макроикономическите условия или бъдещи събития. Основната цел на стрес теста е да разкрие зоните на риск и при това да оцени нивото на вероятните и възможни загуби при необичайни пазарни условия.\nСтрес тестът може да се фокусира върху индивидуален риск – кредитен, валутен и др., или да изследва общото влияние на няколко риска. Чрез него се оценява въздействието на един или група фактори, влияещи върху нивото на риска в банковата система. В позицията „кредитен риск” стрес тестът е насочен към разкриване доколко ръстът на кредитирането или влошеното финансово състояние на кредитополучателя може да доведе до промяна в качеството на кредитите и размера на провизиите, като при това се залагат различни хипотепични сценарии (вероятно бъдещо състояние на пазарната среда).\nПри тестването на лихвения риск се изследва доколко промяната на лихвените проценти ще се отрази на лихвените приходи и разходи на банката, в т.ч. и тези по кредитните операции. Обикновено се използва моделът за дисбаланс в честотата на промяна на лихвените проценти. При това тестване може да се приеме, че честотата на промяна на лихвите съвпада с матуритета на активите и пасивите и че на шок са подложени само активите и пасивите в левове.\nРезултатите от стрес теста могат да изиграят съществена роля в процеса на вътрешното управление и оценка на риска в банката. Прилагането на стрес тест ще подпомогне банковия мениджмънт при:\n- Оценяване на нивото и източниците на риск в банковата дейност.\n- Дефиниране на мероприятията за ограничаване на риска.\n- Аргументиране на необходимостта от допълнителни капиталови ресурси чрез акционерите на банката.\nI I. Кредитен риск и методи за управлението му\nВ широк смисъл кредитния риск може да се определи като най-фундаменталния от всички видове риск за банките и основна причина за загубите от дейността им. Мотивировката за тази дефиниция е възприемането на кредитирането като основна дейност на банките и следователно определяне на кредитните операции като техни главни приходоизточници.\nВ по-тесен смисъл кредитният риск може да се дефинира като вероятност или потенциална възможност за претърпяване на загуби и щети от неизпълнение или некоректно изпълнение на договорените задължения между кридитора и кредитополучателя.\nКредитен риск съществува във всяка операция, свързана с движението на пари, и причините, които го пораждат, могат да се определят като:\nПри анализа на риска е необходимо банката да оцени и трите причини, но с най-голяма тежест се третират икономическите, каквито са кредитните и валутните ограничения, отказ от плащане, промени на валутния курс и др. Стремежът на всяка кредитна институция се насочва към понижаването на риска от неплатежоспособност или фалит при избора на кредитополучател. За тази цел е необходимо класифицирането и изследването на основните видове риск, а именно: общия, корпоративния и спицифичния риск.\nПриема се, че общият риск е свързан с икономическото и социално-политическото състояние на страната в даден момент. Той произтича от икономически, валутни борсови и други сътресения, влошаване на политическата ситуация и т.н. Общият риск е трудно предвидим и редуцирането му е почти невъзможно. Той засяга всички икономически агенти и може да доведе до редица отрицателни последици.\nКорпоративният риск е породен от промени в конкретните икономически условия и се отнася само за дадено предприятие или отрасъл. Този риск може да е последствие от недостиг на суровини, енергийни ресурси, от промени в равнището на цените на продукцията, нейното търсене, загуба на пазари, митнически ограничения и др. Корпоративният риск може да бъде ограничен чрез намаляване на кредитите за рисковите отрасли и предприятия, разумно разпределение на кредитния ресурс и избягване съсредоточаването на голям брой кредити в тесен кръг от клиенти.\nСпецифичният риск е свързан с конкретни кредитополучатели и операции на банката. Такъв риск възниква при отделни кредитни сделки като например кредитиране на нови производства и дейности, за които не съществува достатъчно информация; за предоставянето на кредити на предприятия с незадоволително финансово състояние, слаб управленски персонал, без достатъчно производствени ресурси, силно задлъжнели и неспособни да реагират адекватно на променящата се икономическа ситуация в микро- и макромащаб и др.\nКакто беше посочено, всяка кредитна операция е свързана с отлив на парични средства от банката и следователно това я прави носител на определени рискове. Те са породени от възможността кредитополучателите в даден момент да се окажат във финансово затруднение и да не са в състояние да върнат предоставения им кредитен ресурс в договорения срок, т.е. да нарушат основни принципи на кредитната сделка, а именно – възвръщаемост, срочност, доходност. Това влияе върху изключително важни икономически показатели за търговската банка – нейната ликвидност и капиталова адекватност.\nВзаимовръзката между кредитния риск, ликвидността и капиталовата адекватност на търговските банки доказва важността на точното оценяване на рисковете при кредитните операции и причините, които ги пораждат, като основа за изграждане на способи за управлението им.\nИзложените до тук становища относно същността на кредитния риск, факторите, които го пораждат, и влиянието му върху показателите за ликвидността и капиталовата адекватност на търговската банка водят до заключението, че кредитирането е свързано с поемането на определени рискове, които изискват целесъобразни и ефективни методи за тяхното управление. Най-общо методите за управление на кредитния риск могат да се представят като фундаментални, специфични и допълнителни. Като фундаментални методи за управление на кредитния риск се възприемат:\n§ Анализ на цикличността на икономиката, разкриване на етапа на който тя е в настоящия момент, и възприемане на адекватни на този етап кредитни решения. Този анализ в макро- и микромащаб ще намали общия риск от кредитнити начинания.\n§ Определяне на уникални кредитни лимити на база класификация на кредитоискателите по степен на риска.\n§ Избягване на свръхконцентрацията на кредитни ресурси в определени отрасли и региони. Това ще съдейства за редуциране на инвестиционния риск.\n§ Използване на системата на консорциалните и паралелните кредити с цел намаляване размера на предоставения кредитен ресурс и риска по него.\nКато специфични методи за управление на кредитния риск се определят:\n§ Отделяне не средства под формата на допълнителни резерви за кредитиране на по-високорискови, нови производства.\n§ Формиране на специфични резерви с оглед предпазване от загуби при кредитните операции\n§ Осъществяване на пълен и задълбочен анализ на финансовото състояние на кредитоискателите, възможността на кредита да генерира доходи, целевото му усвояване, възвръщаемостта му. Това е изключително важно за ефективното управление на кредитния риск. Именно тук се проявява водещата роля на счетоводната информационна система като система, която се информира и същевременно е информираща, с оглед ефективното управление на кредитния риск.\n§ Точно оценяване на кредитния риск с помощта на специфични статико-математически способи и нови информационни технологии.\n§ Допълнителни методи за управление на кредитния риск са обезпечаването на предоставяните заеми и кредитното застраховане.\nКато резултат от представените съждения върху методите за управление на кредитния риск и извършените наблюдения на банковата практика у нас се структурират четири групи процедури по управление на рисковото кредитиране, структурирани в следната таблица (Таблица 2):\n1.Процедури по предотвратяване на рисковото кредитиране\n1.1.Непозволяване (само хипотетично) появата на рискова експозиция на база пълното отчитане на общия, корпоративния и специфичния риск 1.2.Определяне на кредитни лимити на база класификация на кредитите по степен на риска, по отделни клиенти и по отрасли 1.3.Диференциране на кредитния риск чрез разсредоточаване между отрасли, региони, клиенти 1.4.Точно оценяване на кредитния риск с помощта на математически способи и нови информационни технологии 1.5.Създаване на система за ранно предупреждение и контролна кредитния риск\n2.Процедури по компенсиране на кредитния риск\n2.1.Комбиниране на рискови експозиции с противоположни по характер сделки (т.нар.операции по "хеджиране") 2.2.Отделяне на средства под формата на допълнителни резерви за кредитиране на рискови мероприятия 2.3.Отделяне на средства под формата на специфични резерви за покриване на загуби от кредитните операции\n3.Процедури по прехвърляне на кредитния риск\n3.1.Кредитно застраховане 3.2.Приемане на гаранции и поръчителства и обезпечения по кредитите 3.3.Специфични форми на кредитиране (консорциални и паралелни кредити)\n4.Процедури по текущо контролиране на кредитния риск\n4.1.Регулярни проверки от страна на служителите на кредитния отдел 4.2.Възприемане на изисквания за съставянето и анализа на периодичните отчети за кредитния риск 4.3.Регулярни проверки на документацията по кредитирането 4.4.Строг контрол върху обезпеченията по представените кредити и тяхната експлоатация\n1. Данаилов, Д., Финансов мениджмънт в бизнеса, С., 1996.\n2. Данаилов, Д., Международни бизнес анализи, С., 1999.\n3. Стоянов, Ст., Сн. Башева, Д. Фесчиян, Банково счетоводство, УИ „Стопанство”, С., 2006\n4. Фесчиян, Д. Милчова, Счетоводството като източник на информация за управление на краткосрочната кредитна дейност на банките, дисертационен труд, С., 2000\n5. Наредби на БНБ.\n6. Rose, H., Industry Risk and Bank Regulation, L., UK, 1991\n7. Sherman, J. Maisel, Robert Jacobson, Interest Rate Changes and Commercial Bank – Revenues and Costs, L., 1996\n8. Shilling, J. D., Beyond Syndicated Loans, L., UK, 1992\n2.Счетоводството като източник на информация за анализиране и оценяване на кредитния портфейл на банките\n3.Процедури и показатели за анализа и оценката на качеството на кредитния портфейл на банките\nПубликувано от Счетоводни консултации,идеи,съвети,информация в 5:22 ч.\nVictoria Alberto 27 септември 2016 г., 8:48 ч.\nЗдравейте, моето име е Виктория Алберто, жертва на измама в ръцете на фалшиви кредитори. аз са загубили около 45000.00 евро, защото имах нужда от голям капитал на 200,000.00.euro аз почти умря, аз не са имали къде да отиде. моят бизнес е бил разрушен, а в процеса аз загубих сина ми. Аз не можех да понасям това да се случи отново. Март 2016, срещнах един приятел, който ме запозна с добра майка, г-жа Оливия Daniel, че в крайна сметка ми помогна да си осигури заем в една компания. добра майка аз искам да използвам тази възможност, за да ви благодаря, и нека Бог да продължи да ви благослови. аз също искал да използвам тази възможност, за да съвети колега български, че има много измамници там, така че ако имате нужда от заем, и искат да си осигури заем бързо, само да се регистрирате чрез г-жа Оливия Daniel чрез имейл: (oliviadaniel93@gmail.com ). можете да се свържете с мен чрез този имейл: (victoriaalberto78@gmail.com). ако имате някакви съмнения. моля тя е единственият човек, надеждна и достоверна.\nDerek Douglas 27 януари 2019 г., 3:32 ч.\nИмате ли нужда от заем, личен заем или бизнес кредит? Ние сме легитимни и акредитирани заемодатели с много нисък лихвен процент.\nСрок на откупуване 1 - 25 години.\nМинимален размер на кредита от $ 1000 до $ 100,000,000.00\nлихвен процент 2% на година\nЗа повече информация и обработка, свържете се с нас чрез\nLydia Moon 25 март 2021 г., 17:56 ч.\nНие предлагаме всякакви заеми - бизнес заем / проект за недвижими имоти\nНие сме цялостен финансов\nфирма за услуги, ангажирана да помага на нашите клиенти да подобрят своите\nдългосрочен финансов успех.\nНашите персонализирани програми са създадени, за да помогнат за растежа, защитата и\nсъхраняваме богатството на нашите клиенти, като предоставяме високо ниво на\nНие сме инвестиционна / финансова фирма, специализирана в финансирането на проекти\n& Обща оферта за финансови услуги. Нашата основна функция ще бъде\nще ви помогнем в пълното финансиране чрез нашето уважавано кредитиране\nНие сме отворени за добри бизнес отношения с вас. Ние\nв момента се интересуват от финансиране на жизнеспособен бизнес,\nинвестиции или проекти в следните области на интерес:\n* Придобиване на бизнес\n* Капиталов / Инфраструктурен проект\n* Покупка на търговски недвижими имоти\n* Търговско финансиране и др.\n* Искате да бъдете агент / брокер?\n- Посредниците / консултантите / брокерите са добре дошли да доведат своите\nклиенти и са 100% защитени.\nПрепоръчваме ви да се свържете с нас и да научите повече за заемите\nуслуга, която предложихме.\nМожем да обработим заем в диапазона от 5 000,00 евро до 50 000 000,00 евро,\nЗА НЕЗАБАВЕН ОТГОВОР И ОБРАБОТКА НА ИСКАНЕТО НА ВАШИЯ КРЕДИТ В рамките на 2 работни дни, Свържете се с нас директно чрез този имейл: lydiamooncooperativeloan@gmail.com\nПродължителност на заема: _________________________\nИзпратете заявката си за незабавен отговор на: lydiamooncooperativeloan@gmail.com\nЛИДИЯ ЛУНА КООПЕРАТИВНА КРЕДИТНА КОМПАНИЯ


Лична Драма - Обичах искрено съпругата и детето си, а те ми обърнаха гръб, веднага щом подушиха миризмата на парите\nОбичах искрено съпругата и детето си, а те ми обърнаха гръб, веднага щом подушиха миризмата на парите\nБях млад и наивен мъж, когато се влюбих в красивата Поля. Тя отговори с взаимност на чувствата ми и много скоро станахме двойка. Вярвах, че винаги ще бъдем заедно, но един ден най-неочаквано Поля ме напусна и тръгна да завладява големия град. Три години по-късно се срещнахме съвсем случайно. Оказа се, че бившата ми приятелка е бременна и се е завърнала да роди у дома. След няколко срещи любовта ми към нея се разпали отново. Влюбен до лудост й предложих да забравим последните три години като кошмарен сън и да започнем отначало.\nОбещах й, че ще обичам детето й като мое и никога няма да й напомням, че не аз съм биологичният баща. Поля се съгласи и прие да стане моя съпруга. Изминаха десет прекрасни години, през които тримата живяхме като едно щастливо семейство. За пореден път повярвах, че ще бъдем заедно, докато смъртта ни раздели, но неотдавна бившият й приятел и биологичен баща на детето, се появи, за да съсипе брака и живота ми.\nПрез годините той беше станал преуспял бизнесмен, разполагаше с много пари и сега искаше да си вземе жената и сина, които смяташе за негови. С обещания, че ще им създаде отлични условия, за да не се нуждаят от нищо, съперникът ми успя да промие ума на Поля и тя ме напусна. Никога не ме е боляло толкова. Обичах искрено съпругата и детето си, а те ми обърнаха гръб, веднага щом подушиха миризмата на парите.


почивка – Антонина Димитрова\nPosted by: Toni | on август 26, 2014\nМай ме гони някаква италианска вълна напоследък… Сигурно е заради приятното лято и желанието ми за една дори двудневна екскурзия до някъде.\nЗа съжаление обаче действителността е друга и май трябва да гледам по-реалистично на нещата. Няма за кога вече да си взимам почивка, има работа за вършене, а и август почти свърши… Връщам се към родната действителност и към събитията от България. Не че няма пак да се отвявам насам и натам от време на време, разбира се, че ще го правя. Просто вече си представям как след месец-два ще започнат есенните дъждове и няма да ми се излиза въобще. Пак ще си мечтая за плажове, море и почивки, но ще съм принудена малко или много да си седя повече вкъщи. И с такова развитие на събитията, мисля, че ще съсредоточа мислите си повече към милата ни родина.\nАриведерчи, август. Ще ми липсваш със своите летни, дълги и слънчеви дни…\nTags: август, довиждане, носталгия, почивка\nPosted by: Toni | on ноември 20, 2013\nКъде да си починете добре?\nИма един широкоизползван напоследък термин – есенна и пролетна умора, с който яко се злоупотребява. Някои хора казват, че ги моряла умора, когато чисто и просто си ги мързи!\nЕ, с мен не беше така. Докторът го нарече умора, но за мен си е чисто психическо изтощение. И след неговите препоръки просто нямаше начин да продължа постарому. Препоръча ми да се запиша на йога, което направих, както и задължително поне за няколко дни да отида на почивка в планината! И ако за първото за замислих, то за второто не ми трябваше допълнително подканяне. Преди време си бях харесала едно местенце за почивка в Западните Родопи с толкова много красота, че ако там не се отпусна и не си почина – няма накъде. Става въпрос за вили близо до Цигов чарк – комфортни, уютни и с невероятна природа наоколо.\nИ така, след като с половинката ми уредихме отпуска си, поехме на път към чудното място, което си бях набелязала отдавна, но за което обикновено не оставаха нито финанси, нито време. Е, явно е нужно едно леко и в същото време силно побутване от съдбата :)\nНастанихме се във вилата в четвъртък и останахме до неделя. За това време успяхме да отскочим до Цигов чарк, да разгледаме Велинград, да разгледаме забележителностите, дори да изкачим един близък до спа столицата планински връх – и тук трябва да отбележа, че съм много благодарна за чудесните метеорологични условия, нетипични за това време на годината.\nЩе бъде преувеличено ако кажа, че съм се прибрала като нова, но определено почивката там ме освободи от огромно количество дълго събиран стрес и ми позволи за няколко дни да обърна повече внимание на близкия до мен човек. Всичко това в една невероятна атмосфера.\nТова е от мен за днес, и ви пожелавам да посетите местенце като това не защото се налага, а защото имате време, желание и възможност :)\nTags: вили Цигов чарк, ежедневие, почивка, природа, стрес


Лекарството отпуска мускулите чрез намаляване на патологичната сигнализация на нервната система, намалява мускулно-скелетното напрежение и предизвиква непряк аналгетичен ефект, разширява кръвоносните съдове и подобрява кръвообращението и лимфата.\nцентрален мускулен релаксант\nТаблетки Mydocalm (50 mg)\nТаблетките са филмирани, бели или почти бели, кръгли, двойно изпъкнали, гравирани с "50" / "150" от едната страна, със слаб характерен мирис, при скъсване на бяло или почти бяло.\nАктивна съставка: толперизон хидрохлорид - 50 mg в 1 таблетка.\nПомощни вещества: лимонена киселина монохидрат - 0,73 mg, колоиден безводен силициев диоксид - 0,8 mg, стеаринова киселина - 1,7 mg, талк - 4,5 mg, микрокристална целулоза - 14 mg, царевично нишесте - 29,77 mg, лактоза монохидрат - 48,5 mg.\nСъставът на филмовото покритие: безводен колоиден силициев диоксид - 0.045 mg, титанов диоксид (E171) - 0.244 mg, лактоза монохидрат - 0.392 mg, макрогол 6000 - 0.392 mg, хипромелоза - 3.927 mg.\nОпаковка: 3 блистера по 10 бр. в опаковка от картон.\nТаблетки Mydocalm (150 mg)\nфилмирано бяло или почти бяло, кръгло, двойно изпъкнало, гравирано с "150" от едната страна, със слаб характерен мирис; на счупване на бял или почти бял цвят.\nАктивна съставка: толперизон хидрохлорид - 150 mg в 1 таблетка.\nПомощни вещества: лимонена киселина монохидрат - 2,19 mg, колоиден безводен силициев диоксид - 2,4 mg, стеаринова киселина - 5,1 mg, талк - 13,5 mg, микрокристална целулоза - 42 mg, царевично нишесте - 89,31 mg, лактоза монохидрат - 145,5 mg.\nСъставът на филмовата обвивка: колоиден безводен силициев диоксид - 0.089 mg, титанов диоксид (E171) - 0.487 mg, лактоза монохидрат - 0.785 mg, макрогол 6000 - 0.785 mg, хипромелоза - 7.854 mg.\nРазтвор за инжектиране на Mydocalm\nЗа инжекции Mydocalm се освобождава под формата на инжекционен разтвор в тъмни ампули по 1 ml.\nАктивни съставки: толперизон хидрохлорид - 100 mg и лидокаин - 2,5 mg.\nСпомагателни вещества - диетилен гликол моноетилов етер, метил парахидроксибензоат и вода за инжекции.\nОпаковка: 5 ампули на опаковка.\nМеханизмът на действие не е напълно изяснен. Той има мембранно стабилизиращо, локално анестетично действие, потиска провеждането на импулси в първичните аферентни влакна и моторните неврони, което води до блокиране на гръбначните моно- и полисинаптични рефлекси. Също така е вероятно, че отново инхибира освобождаването на медиатори чрез инхибиране на влизането на Са2 + в синапси. Мозъчният ствол премахва облекчаването на провеждането на възбуда по ретикулоспиналния път. Повишава периферния кръвен поток, независимо от влиянието на централната нервна система. Слабият спазмолитичен и адренорецепторен блокиращ ефект на толперизон играе роля в развитието на този ефект.\nРазширени вени на долните крайници (дори с язва)\nБолести на артериите, артериолите и капилярите.\nThromboangiitis obliterans [болест на Buerger]\nПовтаряща се парализа\nСиндром на умора след вирусно заболяване\nТаблетките се вземат след хранене, без да се дъвчат.\nПрепоръчва се приемане на 1 таблетка (това е 50 mg) 2-3 пъти дневно, като дозата трябва да се увеличава постепенно до 3 таблетки (т.е. 150 mg) два пъти или три пъти дневно.\nот 1 година до 6 години: оптималната доза е 5 mg на килограм телесно тегло на ден в 3 дози.\nот 7 до 14 години: можете да давате лекарството в доза от 2-4 mg на килограм телесно тегло на детето 3 пъти на ден.\nалергични реакции под формата на анафилактичен шок, затруднено дишане, уртикария, обрив, сърбеж.\nиндивидуална непоносимост към активното вещество и други компоненти на лекарството.\nНеобходимо е да се внимава при пациенти с тежки заболявания на сърдечно-съдовата и дихателната система, както и на черния дроб и бъбреците.\nПоради липсата на данни за употребата по време на бременност и кърмене, предписването на Mydocalm по време на тези периоди не се препоръчва.\nЕфектът на Mydocalm може да се засили, когато се комбинира с анестезия, периферни мускулни релаксанти, психоактивни вещества, клонидин.\nНе комбинирайте приема на Mydocalm с алкохол.\nMydocalm 50 mg инструкция за употреба коментари за цени аналози\nMydocalm се отнася до мускулни релаксанти, които засягат различните структури на нервната система.\nТой е ефективно и безопасно средство за релаксиране на мускулите с централно действие, предназначено за лечение на неврологични синдроми, свързани с трофични нарушения, болка и повишен тонус на скелетните мускули. Основната активна съставка на лекарството - толперизон хидрохлорид, има местен анестетичен ефект и спомага за намаляване на хипертонията и мускулната ригидност.\nДействието му се извършва през централната нервна система. Потискайки повишената възбудимост на гръбначния мозък, тя потиска предаването на патологични нервни импулси. Поради това се постига мускулна релаксация, елиминира се подуване и се облекчава болката. В допълнение към намаляване на мускулно-скелетното напрежение, лекарството насърчава разширяването на кръвоносните съдове, подобрява кръвообращението и лимфния поток.\nМиорелаксант, който действа централно.\nКолко е амарил? Средната цена в аптеките е 350 рубли.\nMydocalm се произвежда в таблетки, филмирани 50 mg и 150 mg.\nОсвободете инжекционния разтвор (снимки) (в ампули от 100 mg и 2.5 mg / ml) под името Mydocalm-Richter.\nАктивна съставка: толперизон хидрохлорид, съдържа 50 или 150 mg във всяка таблетка, филмирана.\nMydocalm се използва за премахване на неврологичния синдром, който провокира болка, трофични нарушения, повишен мускулен тонус. Активният компонент показва локалния ефект, се справя с клиничната картина при остеохондроза, пациенти, които са претърпели инфаркт и други патологии.\nРедовната употреба на лекарството показва много положителни ефекти:\nдопринася за появата на индиректно аналгетично действие;\nефективно елиминира напрежението в мускулите;\nзапочва циркулацията на кръвта, лимфния дренаж;\nспомага за разширяването на кръвоносните съдове.\nСлед перорално приложение, агентът се абсорбира бързо в стомашно-чревния тракт, максималната концентрация на активното вещество се наблюдава половин час след поглъщане. Лекарството се метаболизира в бъбреците и черния дроб, отделя се от бъбреците.\nТравматични и ортопедични операции - с цел бързо възстановяване на пациента.\nМускулни контрактури, мускулни спазми и повишен тонус, които съпътстват заболявания на органите на движение (например артроза на големи стави, спондилоартроза, спондилоза, лумбални и цервикални синдроми).\nСпазъм и патологично повишен тонус на набраздените мускули, развиващи се в резултат на органични заболявания на централната нервна система (множествена склероза, миелопатия, увреждане на пирамидалните пътища, енцефаломиелит, мозъчен инсулт).\nПатологии, произтичащи от нарушение на съдовата инервация (интермитентна ангионевротична дисфазия, акроцианоза) - като част от комбинирана терапия.\nВакуларни облитериращи (дифузна склеродермия, диабетна ангиопатия, артериосклероза облитерираща, болест на Рейно, облитериращ тромбоангиит) като комбинирано лечение.\nЗащо е предписан Mydocalm за остеохондроза?\nБолният синдром, който се развива с остеохондроза провокира компенсаторния спазъм на дълбоките слоеве на мускулите на гърба. А това на свой ред причинява миофиксация на гръбначния стълб и ограничаване на подвижността на гръбначните двигателни сегменти. Последствията от този мускулно-тоничен дисбаланс е влошаването на хода на заболяването и намаляването на терапевтичната ефикасност на всички предприети мерки.\nЗа коригиране на този дисбаланс се предписват мускулни релаксанти за остеохондроза.\nНе са провеждани проучвания върху бременни и кърмещи жени. Лекарството е сравнително безопасно, няма данни за наличие на тератогенни ефекти. Mydocalm се предписва с повишено внимание, ако предвидената полза за майката надвишава риска за плода или новороденото.\nПовечето невролози препоръчват да се спре кърменето по време на приема.\nИнструкциите за употреба показват, че Mydocalm таблетки се приемат през устата, след хранене, без да се дъвчат, с малко количество вода.\nНяма данни, които да ограничават употребата на Mydocalm с други лекарства. Лекарството може да се използва едновременно със седативи, хипнотици и лекарства, съдържащи етанол. Въпреки това, трябва да се има предвид, че Mydocalm повишава действието на нифлумовата киселина.\nСтраничните ефекти на Mydocalm са малко, те се развиват, като правило, с индивидуален висок отговор на организма към активното вещество. Сред тях най-често срещаните са:\nСлучаите на предозиране са изключително редки, тъй като максималният терапевтичен праг на Mydocalm е доста висок. Дозата до 600 mg обикновено води до липса на признаци на предозиране. Ако обаче при пациент се появи предозиране, това се проявява с атаксия, конвулсии, задух и парализа на дихателния център. Веднага след появата на тези признаци стомашното промиване може да бъде ефективно лечение.\nСпецифична антидотна терапия за Mydocalm не съществува.\nПодбрахме някои отзиви за хората, приемащи лекарството:\nОлга. След първата инжекция аз почти отидох при бога, имаше рязко световъртеж, сърцебиене, студ, студена пот, накратко пълен срив. Тя си тръгна след около 4 часа, после започна да чете всичко за този наркотик. В резултат на това осъзнах, че ми се инжектира интравенозно много бързо, както обикновено лекарство. И трябва да се въведе много бавно, в рамките на 3-4 минути. Това е основно действието на лидокаин. Вярно е, че след това завърших инжекциите интрамускулно. Така че аз препоръчвам, преди да въведете всяко лекарство, прочетете всичко за страничните ефекти, както и за правилното прилагане на лекарства.. И тогава ще се надявате на медиците и ще умрете. Ние трябва да ги контролираме, не се притеснявайте. Мисля, че толкова много хора ще се съгласят с мен.\nЖана. Преди три години лекарите ме зашеметиха с диагноза "артроза на дясната ръка". Ръката ми болеше ужасно, имаше тежки крампи. Когато настъпи обостряне на заболяването, аз се запазвам със специални инжекции. Курсът Mydocalm облекчава болката, дава противовъзпалителен ефект, "омекотява" мускулите. Няма странични реакции, само положителен резултат.\nТатяна. Бях назначен за "Mydocalm", след като дълго време страдах с зачервена врата. Дълго време не можех да обърна главата си, вратните мускули бяха силно възпалени. Предписано е това лекарство, за да се отпуснат мускулите на шията. Започнах да го взема незабавно, но след няколко трика се почувствах по-зле: шията ми беше преминала практически, но имаше много силна слабост, задух, тежко сърцебиене и усещане, бавно сърцебиене. Като цяло, "Mydocalm" не ми допадаше, очевидно. Релаксира не само шията, но и сърдечния мускул. Не мисля, че някога ще се съглася да го приема.\nСрокът на годност на таблетките Mydocalm е 3 години от датата на производство.\nЛекарството трябва да се съхранява на тъмно и сухо място при температура на въздуха от +15 до + 30 ° C. Да се пази от деца.\nлечение на патологично повишен тонус и спазми на набраздени мускули, произтичащи от органични заболявания на централната нервна система (включително лезии на пирамидалния тракт, множествена склероза, удар, миелопатия, енцефаломиелит);\nлечение на повишен тонус и мускулни спазми, мускулни контрактури, придружаващи заболявания на органите на движение (например, спондилоза, спондилартроза, цервикален и лумбален синдроми, артроза на големи стави);\nкато част от комбинирана терапия за облитериращи съдови заболявания (облитерираща атеросклероза, диабетна ангиопатия, тромбоангиит облитерирани, болест на Рейно, дифузна склеродермия), заболявания, произтичащи от нарушение на съдовата инерция (акроцианоза, интермитент ангиоедем).


Жилищна площ: 59 Кв.м\nЦена: 64990 EUR\nКаталожен номер: 17159\nРиком България продава тристаен апартамент в района на Лятно кино Тракия. Апартаментът е с югоизточно изложение. Разположен е на първи жилищен етаж в тухлена сграда от 1998 г. Състои се от : кухня с трапезария, хол, спалня, тераса, баня с тоалетна, килер. Прилежащо избено помещение. Риком България ви предлага: безплатна юридическа консултация, изготвяне на документи, съдействие за банков кредит чрез регистриран посредник по чл.51 по ЗКНИП при преференциални условия. Код на офертата 14528


Национален отбор по допинг | SportingLife\nНационален отбор по допинг\nЩангистите ни отново имат проблем със забранените вещества\nАнна Николова 09:00 ч., 21 Март 2015\n„Хванаха националния по допинг с щанги”…\nАвторът на шеговитата реплика остава неясен, защото тя се появи в социалната мрежа Фейсбук, часове след като поредният скандал със забранени вещества около федерацията и състезателите по вдигане на тежести, стана публичен.\nКойто и да е измислил твърдението обаче е до болка прав.\nЗащото едва ли в България и в Европа има друг спорт с толкова големи издънки, колкото родните тежкоатлети. Имаше ги и по времето на големия Иван Абаджиев, и след това, и преди Пекин, и сега отново.\nКрасен Кралев: Сезирали сме главния прокурор\nСкандалът е доста тежък, след като разбрах за случилото се, извиках хората от федерацията по щанги да разкажат за случая.\nНа 2 март са били взети проби, на 9 март са направени изследванията в лабораторията в Кьолн и днес федерацията е била уведомена, че всички проби са положителни.\nОбяснението от федерацията е че попадането на забранения препарат е чрез хранителна добавка.\nПрокуратурата е сезирана, ще бъде започнато разследване.Не е трибестан, както беше написано на няколко места.\nКомпетентните органи ще установяват евентуално дали има такива субстанции. Скандалът е много тежък, важното е да се знае, ние предупреждаваме, че трябва да се внимава с хранителните добавки.\nНие не носим отговорност за дейността на федерацията по щанги. Нека органите, които се занимават, всички ще си понесат заслуженото. Ако от федерацията са виновни, ще си понесат наказанието.\nИ макар че българите са хващани с различни забранени вещества, след като историята стане факт оправданията все са едни и същи, с основен лайтмотив – „виновен е някой друг”.\nНа 2 март тази година 11 от 12-те състезатели, които се готвят за предстоящото следващия месец европейско първенство в Тбилиси са проверени за употреба на забранени вещества.\nДве седмици по-късно във федерацията е получено писмо, че отворените А проби на всички са положителни. Тестовете са показали употреба на забранения „станолозол” – вещество, което е синтетичен анаболен стероид производен на дихидротестостерон.\nСъвременните тестове успяват да го уловят в организма дори шест месеца след употребата му.\nНе така обаче стоят нещата в бодибилдинга и фитнеса, където се употребява без никакъв медицински контрол, тъй като позволява бързо натрупване на мускулна маса и сила, комбинирано с едновременно намаляване на телесна мазнина.\nЗа това колко остаряло е веществото говори достатъчно един факт – именно с такова бе заловен легендата Бен Джонсън през 1987 г.\n„Единственото ми обяснение да е попаднал в спортистите ни чрез хранителние добавки, които употребяваме за възстановяване и на които изискваме гаранция за състава. Дали обаче не е налице злоупотреба…“, бяха първите думи на старши треньора на националния отбор Иван Иванов.\n„След направените спешни тестове и разследване, вече имаме известие от авторитетни източници, че станозололът е бил в състава на препарата „трибестан“, който използват по препоръка на медицинския щаб националните ни щангисти. Тепърва ще завършим разследването и ще направим всичко възможно да установим истината, както и да потърсим отговорност ако някой не си е свършил работата и ни е подвел с неупоменати или неточно упоменати като количества съставки“, заяви и президентът на федерацията Неделчо Колев.\n„Някой, който не си е свършил работата” твърдяха във федерацията и през 1988 г. и през 2000 г.\nИ двата скандала избухват при един и същи треньор – Иван Абаджиев.\nСлучаите си приличат и по още нещо – и на двете състезания България тръгва силно, след което е открито забраненото вещество и победителите изгарят.\nВ Сеул бяха хванати двама - Митко Гръблев и Ангел Генчев, в Сидни – трима: Иван Иванов, Севдалин Минчев и Изабела Рифатова. Те дори върнаха медалите спечелени от игрите. И в двата случая българите са заловени с диуретик.\nЗа скандала от Сеул Иван Абаджиев обича да разказва пред близки, че преди олимпиадата на страната ни са били отредени два златни медала, а той си е поставил за цел отличията да бъдат седем. Това е принудило шефовете на щангите да му отрежат крилата.\nПрез 2000 г. от федерацията обявиха, че забраненото вещество е попаднало в тях след употреба на препарата Ороцетам, произведен от Софарма. Последва серия от дела, продължили осем години. От всички тях обаче производителя излезе победител.\nТри години след игрите в Сидни избухва нов скандал.\nЗамесени са Гълъбин Боевски, Златан Ванев и Георги Марков. Те са обвинени, че са манипулирали физически допинг пробите си. Боевски е наказан до живот, тъй като това не е първото му забъркване с допинга, другите за по две години. В последствие наказанието на Боевски е намалено на осем години, делата които той води обаче не стигат до никъде. Скандалът избухва по време на световното първенство във Ванкувър.\n„Все още нищо не мога да кажа. В шок съм! Само мога да кажа, че този препарат не се произвежда от години и в България също го няма като медикамент от 5-6 години. Той се хваща месеци наред, така че не е от нас. Не сме го давали ние този препарат”, е първата реакция на треньора на националния отбор по щанги Пламен Аспарухов през юни 2008 г. Делото със Софарма за предишния скандал още не е приключило, когато тимът се забърква в друг. Положителни са пробите на целия отбор, резултатите показват наличие на анаболния стероид метандианон.\n"Щангистите ни са дали положителна проба за препарат, който не се използва от 25 години. Подозирам, че някой им го е пробутал нарочно", заяви пред Ройтерс президентът на федерацията Антон Коджабашев.\nКой е този някой обаче така и не стана ясно.\nФедерация и състезатели изтърпяха санкцията си, но още усещат последиците. Въпреки това скандалът се повтаря. Сега на ход са ръководителите. И може би този път мерките трябва да бъдат сериозни. За да се сложи край на лайт мотива, че все някой друг е виновен.\nВдигане на тежести Допинг\nДопинг,\tКрасен Кралев,\tВдигане на тежести


Как да обзаведем малка кухня | SuperKartachi\nВсеки запален кулинар мечтае за просторна и голяма кухня, но за съжаление не винаги това е постижимо. Когато жилището ни е прекалено малко е добре да имаме няколко идеи как да обзаведем малката кухня, така че да не изглежда още по-малка и схлупена.\nОбикновено кухните с ограничена площ са разположени или на една стена, или на ъгъл, за да се спести и съответно използва максимално пространството. Друг важен момент е цветът на кухненския кът. Той трябва да бъде светъл и свеж, защото тъмните тонове стесняват визуално още повече помещението. Важно при интериорния дизайн на малката кухня е разположението на обзавеждането. Трябва да съобразите добре как да поставите електроуредите и шкафовете. Нашият съвет в такива ситуации е да се ориентирате към вградените електроуреди, които са много функционални и спестяват много пространство.\nАко например трябва да сместите в едно сранително тясно помещение кухнята и трапезарията, то добро решение е да използвате барплот. Той може да се използва както в процеса по подготвяне на храна, така и като място за хранене. Друг вариант в този случай е да проектирате кухнята, така че всички уреди и шкафове са разположени покрай стената, а близо до прозореца, където има естествена светлина може да се постави масата за хранене.\nСъщо така можете да си създадете повече място за складиране като разположите например горен ред с шкафове над мивката. Можете да използвате цялото пространство до тавана.\nЕдна хитрина за малка кухня е част от приборите и посудата да са закачени на стената. Това не само би Ви улеснило докато готвите, но и ще Ви спести много допълнително пространство в чекмеджетата и шкафовете за съхранение.\nВинаги може да се импровизира с пространствата в кухнята дори и да не са толкова големи, колкото ви се иска, като същевременно да се разположат уредите и шкафовете в кухнята удобно и функционално. Ако все пак мечтаете за повече пространство, то можете да слеете кухнята с балкона или хола. Това е много често срещана практика в днешно време. За да изпълните тази задача обаче ще Ви е нужна фирма за къртачни услуги. Можете да разчитате на нашия екип. Ние сме професионалисти и гарантираме качествени резултати на ТОП цени.\nНадяваме се, че статията ни ще ви помогне да преобразите своята собствена кухня по възможно най-добрия начин.


Подарете букет от 101 рози | Flowers-Angely\nЛуксозен букет от 101 червени рози. Този букет е вълнуващ и изискан начин да покажете обичта си на любимия човек. Шармантния букет е приказно изкушение за сетивата. Червените рози олицетворяват искрена любов, красота и признателност. Размери на букета – диаметър 55см/височина55см Букета се изработва от 101 червени еквадорски рози, дължина 80см. Цена на...\nКошница със 101 разноцветни рози\nКошница със 101 рози. Пищна аранжировка с приблизителни размери 90/90см. Прекрасна компилация от няколко нюанса на розови и червени рози. Аранжимента е впечатляващ, подходящ за шеметна изненада на любимия човек. Цена на продукта - 620лв Магазин за цветя „Анжели” извършва доставка на цветя и подаръци всеки ден – 365 дни в годината. Поръчки за доставки...\nБукет от 301бр червени рози\nБукет от 301 червени рози Луксозен букет с 301 червени рози. За специални хора, по специален начин...Екзотичен, шармантен и впечатляващ е букета от 301 червени рози, той е символ на любов, красота, признателност. С избора на този букет можете по красив начин да заявите своите чувства. Размери на букета – диаметър 75см/височина80см Можете да поръчате...\nкартичка + 2,50лв (1)\nлукс картичка + 5лв (2)\nстъклена ваза + 25лв (1)\nбез картичка (2)\n224,00 лв. - 1545,00 лв.


Сезонът на разпродажбите във Франция е отменен | EVA.bg\nПромените в модната индустрия продължават да се изясняват и увеличават.\nСега стана ясно, че големите разпродажби във Франция, които обикновено започват през юни, са отменени. В сезона на разпродажбите обикновено намаленията стигат до 70% и всяка година голямото пазаруване е като традиция, което увеличава и туризма.\nСлед като мерките срещу коронавируса неминуемо причиниха огромни финансови сривове, министърът на икономиката във Франция Брюно льо Мер отложи сезона на разпродажбите, тъй като много търговски организации, особено малките, дълго време ще останат затворени. Затова трябва да се изчака, преди те да се върнат към нормалното си функциониране. Ако разпродажбите започнат както обикновено, тогава най-уязвимите компании ще понесат още по-драстични загуби.\nНо не само търговците на дребно се опитват да сведат до минимум загубите от карантината. Големите имена в модата също помислиха за нова система на работа. Джорджо Армани заяви, че вече ще създава колекции, без да ги разделя по сезони, а модна къща Gucci вече ще пуска само по две колекции годишно.


Какво пък е това нещо с толкова претенциозно “чужбинско” заглавие? Ами нека да го преведем като творчески дневник, тефтер за идеи, тетрадка за мацаници или кой както си го измисли. Софи вече ви обясни накратко за какво служи, но аз обичам да обяснявам подробно, затова ще отделя няколко минутки за да ви дам причини да скочите и вие в приключението\nЗащото е лесно, забавно и всеки може да го прави.\nНяма правила, няма условия, няма задължителни материали. Може да използвате тетрадката на детето, старата книга за трактори, дневникът от болницата на дядо ви, записките от университета или каквото там си решите. Идеите ви хрумват спонтанно, започвате да виждате във всичко поредната страница от журнала. Бъркалката в Коста ви говори за знаме на плуващо в синьо море корабче, оченцето на рибата ви намига за няколко симетрични кръгчета, а късметчето в баницата непременно трябва да се увековечи на отделна страничка, барем се сбъдне.\nСпестява ви пари за мента, глог и валериан.\nАрт тефтера е един съвсем легален и законен начин да се разтоварим от ежедневния стрес, който сме си събирали цял ден по съвещания, в задръстването или бакалията. Хващаш четката, потапяш смело в черния цвят, рисуваш всичко в черни краски, а после отгоре се прокрадват звездички, цветенца, тук там брокатче и хоп – цяла дъга изгрее. И докато се усетиш, целия стрес изтекъл в канала, извинете в журнала.\nМоже да служи за дневник на вашия живот и този на хората около вас.\nЗа тези, които обичат да си записват важни моменти от живота, представете си колко удобно би било те да са в картинки. Едно е да запишеш – закопах шефа на три крачки от дървото в ляво, а друго е да нарисуваш точното място и да му сложиш кръст. Снимките могат да предадат на какво е заприличала къщата след щурма на щерката с филия сладко от къпини, но не могат да предадат вашите емоции, докато рисуването с бясно червено дава известна представа.\nАрт журнала е вашия килер за складиране на идеи\nТолкова много неща ви хрумват за бъдещите проекти, но рядко имате време да ги осъществите веднага. Драснете някоя рисунка, скеч на бъдещата картичка, мацнете и с някой и друг цвят за да си спомните защо го купихте това блокче хартия, и хоп, след година две току виж излязла картичка за леля Пена от тези записки. Ако се чудите коя е леля Пена – онази с розовите чехли, яхнала щрауса.\nМясто за пробване на нови техники и материали\nИма толкова много нови продукти на пазара, че човек дори и да си ги купи всичките, пак се обърква. Кое след кое се мажете, кое се духаше студено, кое топло, къде се лепяха тия точки… То едно ли е да го запомниш. Друго си е да мацнеш няколко пъти на тази и онази страница, ей тъй за проба. Ако пък се намери и добра дружка, която да сподели от своите си материали за тест е още по-добре. Иначе ще изкупиш целия брокат на света за да намериш най-бляскавия прашец за принцесите.\nАрт журнала е история на вашия прогрес\nАко ви покажа (ама няма…кой видял видял на срещата на фуриите) на какво приличат първите странички в моя журнал, лошо ще ви стане… от смях. Някакви накъсани от вестници картинки, тук там малко боя и отпечатъци от пръстите на сина ми. Докато последните вече изглеждат прекрасно (но и тях няма да ви покажа, засега, че да не вземете да ми разбиете илюзиите на пух и прах).\nИ последно, това опърпано тефтерче може само по себе си да се превърне в изкуство.\nСмешно, а понякога и мъничко страшно е как това тефтерче пораства и заживява свой собствен живот. Някои страници са по-добри от други, някои харесваш ужасно много, а други не можеш да понасяш. Но като цяло, всеки завършен журнал е красив и пази в себе си история на това кой си и какъв си бил тогава, когато си го направил.\nА незавършения журнал? Той е красотата на живота днес, тук и сега.\nМоята страница беше направена в събота, между вечерята и работилничките на Картичкофурийската среща, и беше вдъхновена от една Вълшебница – shMe и откраднатото от кафенето листче с мъдра мисъл. Трябваха ми по-малко от 5 минути за да я направя, такава каквато я виждате тук. Не е трудно, честна дума.\nБлагодаря много, че ни разказваш тези неща и ни караш да се усмихваме...:)\nЧак ми се прииска и аз да започна един... :))) Много забавно и в типично твой стил четиво! Благодаря, Кат ;)\nами започвайте де, не чакайте :) хич!\nЕ, Кат - аз съм от "щастливките" от картичкофурийската среща, които успяхме да се насладим на сладкодумието ти, таланта ти и най-вече да се докоснем до този Арт журнал! И наистина е уникален! Признавам си - за пръв път чух за това нещо, но съм адски впечатлена и може би е точно за мен в момента - нямам време много за творене, но пък хрумки и идеи ме осеняват, за които също нямам време....., но бих ги нахвърляла в един журнал - а дано!\nБлагодаря за супер приятното четиво и за вдъхновението! Уникална си!\nщипка сол каза...\nХехе,причина 2 ми се видя особено основателна.Аз имам една такава тетрадка ,а и причина 7 също :]


Спа Банкя с цени и промоции за Спа, хотели с намаления и отстъпки\nСПА ОФЕРТИ В БАНКЯ\nОферти в България > Спа Оферти > Спа Оферти в Банкя\nСпа в Банкя на супер цени. Разгледайте и сравнете най-изгодните цени за Спа в Банкя сега!\nНай-търсени хотели за почивка в Банкя\nКитен Камчия Ривиера Крайморие Кранево Созопол Аркутино Дюни Тюленово Слънчев Бряг Несебър Синеморец Каваците Българево Варна Ахелой Свети Влас Бяла Слънчев ден Сарафово\nДевин Вършец Варварски минерални бани Вонеща вода Кранево Огняново Крушуна Павел Баня с.Баня до Банско Поморие Кюстендил с.Баня до Карлово Сарафово Долна Баня Рилски манастир Старозагорски минерални бани Хасковски минерални бани Кошов Албена Свети Константин и Елена\nРибарица Блъсковци Котел курорт хижа Здравец село Голям Извор Паничище Разлог Луковит Цигов Чарк Бачево с. Попови ливади Крушуна Априлци Бели Искър Семково Боровец Добринище село Калайджии Говедaрци Ивайловград\nХотел Ралица Супериор, Албена се намира на 900 м от плажа на тихо и спокойно място. Предлаганите услуги гарантират пълноценна почивка на море в Албена и комфорт.\nКомплекс Белите къщи се намира между Равда и Несебър. Той предлага климатизирани помещения за настаняване с безплатен Wi-Fi достъп и безплатен частен паркинг.\nКъща за гости Крумовата Къща се намира в Ковачевица и разполага с градина, тераса и общ салон. Разполага с денонощна рецепция, обща кухня и безплатен WiFi навсякъде.


Asphalt 9: Legends - Изтеглете безплатно за Android\nAndroid » Игри » Състезателни » Asphalt 9: Legends\nВлезте в предавка и се заемете с най-добрите, най-безстрашните професионалисти на уличните автомобилни състезатели, за да станете следващата легенда за асфалта – от създателите на Asphalt 8: Airborne. Можете свободно да изберете мечтаната кола, от която се нуждаете, и да се състезавате по грандиозни места срещу съперничещи си скоростни машини по целия свят .\nAsphalt 9: Legends включва топ списък от истински хиперколи, за да шофирате, за разлика от това, което се среща във всяка друга игра, от известни легендарни производители на автомобили като Ferrari, Porsche, Lamborghini и W Motors, наред с много други марки. Натиснете бързата писта и оставете ограниченията си на прах, за да се превърнете в Легенда на пистата!\n🎮 КОНСОЛЕН ОПИТ В ПЪЛНИТЕ НА РЪЦИТЕ ВИ\nПотопете се в една от най-реалистичните аркадни състезателни игри с прецизно детайлни състезателни бунтовнически състезателни автомобили, страхотни HDR техники и зашеметяващи визуални ефекти и ефекти на частици, които превръщат всяко състезание в истински филмов състезателен блок. Възползвайте се максимално от тази игра на улични състезатели за автомобили с онлайн мултиплейър режим.\n🏎 НАЙ-ПРЕСТИЖНИТЕ МОТОРНИ КОЛИ\nСъберете над 60 от най-добрите моторни машини в света. Всяко страхотно превозно средство е внимателно подбрано въз основа на неговата естетика и най-добрите характеристики на шофиране, от които се нуждаете, в най-желаната гама от всички игри на Asphalt до момента.\nПЕРСОНАЛИЗАЦИЯ НА ВАШИТЕ ПЪСТИ\nИзползвайте новия редактор за кола, за да определите точния цвят и материал на вашата кола. Всички високи марки A, които можете да си представите, могат да се персонализират! Изберете цвета на джантите и други, за да изглеждат колелата ви най-добре на пистата. Страхотно изживяване с една от най-добрите игри за автомобили, които да играете!\nВЗРИВ НА АРКАДНО ЗАБАВЛЕНИЕ\nЗаредете нитрото си, за да освободите най-добрия Nitro Pulse за максимално повишаване на скоростта, от което се нуждаете, за да накарате мотора си да пробие звуковата бариера!\nШофирайте яростно като бунтар с вашето Porsche, W Motors или друга легендарна марка автомобили. Докоснете два пъти спирачката, за да направите 360 ° по всяко време на състезанието, за да свалите вашите мултиплейър или AI противници със стил и да наблюдавате изгарянето зад вас!\nСТАНЕТЕ ЛЕГЕНДА ЗА УПОТРЕБА НА АВТОМОБИЛИ\nЗапочнете вашето улично пътуване в режим Кариера, като завършите над 60 сезона и 800 събития. Станете истинска легенда на асфалтовия състезател, като се състезавате срещу до 7 съперници от цял свят в онлайн мултиплейър режим .\nКРАЙЕН КОНТРОЛ ЗА ГОНКИ\nОвладейте иновативната TouchDrive ™, нова схема за управление на шофирането, която рационализира управлението на автомобила, за да освободите ума си да се съсредоточи върху аркадната забава и бързата скорост. Улиците на много градове по целия свят са отворени за вас в тази истинска състезателна игра!\nИСТИНСКА СИЛА НА СЪСТЕЗАНИЯ НА ЧИСЛА\nЗа първи път във всяка от игрите за асфалт, можете да създадете своя собствена онлайн общност от съмишленици-състезатели с функцията Club . Сътрудничайте с колегите си откачалки за скорост и моторни глави, за да се състезавате с най-доброто и да отключвате най-добрите награди за крайъгълен камък, докато изкачвате редиците на класацията на мултиплейър клуба.\nПерфектната игра за феновете на безплатни аркадни състезателни игри, които обичат да изпитват игри за бързо шофиране, бунтовнически дрифт състезания, докато преплитат трафика на чужди градове, нитро заредени истински състезателни коли и състезание с мощни двигатели с високо- крайни марки автомобили!\nИграта вече е оптимизирана за ASUS ROG Phone 3 и ROG TwinView Dock 3. Открийте чисто ново изживяване на Asphalt 9!\nВижте новия блог на адрес http://gmlft.co/central\nНе забравяйте да ни следвате в социалните медии:\nТова приложение ви позволява да закупите виртуални елементи в приложението и може да съдържа реклами на трети страни, които могат да ви пренасочат към сайт на трета страна.\nЛицензионно споразумение за краен потребител: http://www.gameloft.com/en/eula\nМожете да изтеглите безплатно Asphalt 9: Legends за Android. Veadug.com - международен мултиплатформен портал за мобилни приложения и игри. Изтеглете Asphalt 9: Legends безплатно от разработчика Gameloft SE и използвайте с удоволствие.


Tommy Hilfiger 1710408 Часовници Цени, оферти и мнения, каталог на магазините\nТук сте: Начало > Подаряване > Часовници > Мъжки часовници Tommy Hilfiger > Tommy Hilfiger 1710408\nTommy Hilfiger 1710408 Часовници\nОферти за Tommy Hilfiger 1710408\nTommy Hilfiger Мъжки часовник Tommy Hilfiger 1710408\nTommy hilfiger 1710408 (1710408)\nОписание, детайли - Tommy Hilfiger 1710408\nКласически часовници Tommy Hilfiger от колекция Hunter. Идеален аксесоар за мъже предочитащи аналогов и кръгъл часовник. Във вътрешността на устойчив, висок 10 mm корпус, който е изработен от качествена неръждаема стомана, ще намерите надежден кварцов механизъм, управляващ широк 44 mm циферблат. Надеждно е защитен с устойчиво минерално стъкло. Както сами виждате, корпусът е покрит с златен, циферблатът е син, a каишката е от сребърен цвят. Доминиращият материал е стомана. Тези часовници имат...\nTommy Hilfiger 1710408 пълно описание »\nЦенова графика - Tommy Hilfiger 1710408\nКласически часовници Tommy Hilfiger от колекция Hunter. Идеален аксесоар за мъже предочитащи аналогов и кръгъл часовник. Във вътрешността на устойчив, висок 10 mm корпус, който е изработен от качествена неръждаема стомана, ще намерите надежден кварцов механизъм, управляващ широк 44 mm циферблат. Надеждно е защитен с устойчиво минерално стъкло. Както сами виждате, корпусът е покрит с златен, циферблатът е син, a каишката е от сребърен цвят. Доминиращият материал е стомана. Тези часовници имат степен на водоустойчивост 3 ATM.